Pacientka hľadá pomoc pre pretrvávajúci dusivý kašeľ a slabosť: Doktor predpísal Klacid a vápnik
Dobrý deň prajem.Chcela by som sa opýtať na radu. Už dva týždne v kuse má hrozne dusi,kašlem mám hlieny ani spať sa mi nedá s toho kašľu. Bola som aj u doktora na pohotovosti predpísaní Klacid a calcium.. Stále ma drhne.. vykašľať mi ide až na cca siedmy krát..Som unavená slabá.. ďakujem za radu
Dobrý deň,
ďakujeme za Vašu otázku.
Nástup účinku antibiotík je individuálny a môže trvať 48 až 72 hodín, v závislosti od závažnosti prebiehajúcej bakteriálnej infekcie. Pokiaľ po 3 dňoch liečby antibiotikami nedošlo k akémukoľvek zlepšeniu stavu, resp. pozorujte zhoršenie, je potrebné opätovne vyhľadať lekára a informovať ho o danej skutočnosti.
V prípade hustého hlienu je potrebné podávať prípravky patriace do skupiny mukolytík (lieky na riedenie hlienu) a expektoranciá  (liek na vykašliavanie). Vhodnou voľbou je napríklad
Solmucol.
Liek obsahuje liečivo N-acetylcysteín. Stačí podať 1x denne jedno vrecko, teda 600mg. Obsah jedného vrecka sa má vysypať do prázdneho pohára, a potom zaliať vodou. Perorálne antibiotiká (aj Klacid) majú byť podávané oddelene od acetylcysteínu, s časovým odstupom najmenej 2-3 hodiny.
Vrámci režimových opatrení je možné podporiť liečbu kašľa zvlhčovaním vzduchu alebo inhaláciou Vincentky, prípadne Yabra. Taktiež je veľmi dôležité pri zahlienení dbať na pitný režim. Veľmi dobre na kašeľ pôsobia aj
lišajníkové pastilky,
s obsahom extraktu z pľuzgierky islandskej (Cetraria islandica) a vitamínu C. Prípravok sa užíva 6x denne jedna pastilka, ktorá sa nechá rozpustiť v ústach. Na riedenie hlienov je taktiež  je vhodnou voľbou liek
Sinupret forte
. Sinupret uvoľňuje hustý (väzký) hlien pri všetkých ochoreniach dýchacích ciest, ktorý sa nemôže dostatočne alebo vôbec odstrániť prirodzeným spôsobom (kašľaním, smrkaním). Dospelí a mladiství od 12 rokov užívajú 3x denne 1 tabletu. Dĺžka podávania je 7-14 dní.
Prajem skoré uzdravenie.
S pozdravom
Mgr. Emma Halás Haluščíková